ავთანდილ მახარაძე

ავთანდილ (ავთო) ივანეს ძე მახარაძე (დ. 16 ივლისი 1943, ბათუმი) — ქართველი თეატრისა და კინოს მსახიობი. საქართველოს სსრ სახალხო არტისტი (1987).

ავთანდილ მახარაძემ 1965 წელს დაამთავრა თბილისის შოთა რუსთაველის სახელობის თეატრალური ინსტიტუტის სამსახიობო ფაკულტეტი (ა. თავზარაშვილის სახელოსნო). 1965–1966 წლებში მოღვაწეობდა ზუგდიდის შალვა დადიანის სახელობის დრამატულ თეატრში. 1966 წლიდან მუშაობს რუსთაველის თეატრში. განსაკუთრებული როლებიდან აღსანიშნავია: აბიბო (ნოდარ დუმბაძის „მზიანი ღამე“), ბუხუტი (ოტია იოსელიანის „სანამ ურემი გადაბრუნდება“), ბორის გოდუნოვი (ალექსეი ტოლსტოის „ივანე მრისხანის სიკვდილი“), ტიბალტი (უილიამ შექსპირის „რომეო და ჯულიეტა“), მოამბე (სოფოკლეს „ოიდიპოს მეფე“), მეფე ედუარდ , კენტერბერის არქიეპისკოპი, მასხარა (უილიამ შექსპირის „რიჩარდ მესამე“), გლოსტერი (უილიამ შექსპირის „მეფე ლირი“) და სხვა. მონაწილეობს ქართულ და საზღვარგარეთის კინოფილმებში. აგრეთვე მოპოვებული აქვს პრიზი პირველი საერთაშორისო ევრაზიული კინოფესტივალი „ახალი კინო საუკუნე“, მამაკაცის როლის საუკეთესო შესრულებისათვის ფილმში „ნაციონალური ბომბი“. აღსანიშნავია, რომ 2005 წელს ავთანდილ მახარაძემ შეასრულა იოსებ სტალინის როლი -ის სატელევიზიო ფილმში „არხანგელი“, სადაც მასთან ერთად ითამაშა დენიელ კრეიგმა. 2013 წელს ავთნდილ მახარაძეს მიენიჭა საპატიო ბათუმელის წოდება.

ფილმოგრაფია
1965: „მიხა“ (სიკო) რეჟ. მერაბ კოკოჩაშვილი
1971: „მყუდრო სავანე“ (სიმონ ბეროშვილი) რეჟ. კარლო ღლონტი
1973: „ლაზარეს თავგადასავალი“ (უსინათლო) რეჟისორები ქართლოს ხოტივარი, რამაზ (ბუბა) ხოტივარი
1976: „დილის ნისლივით“ რეჟ. გენო ხოჯავა
1978: „იმედის მწვანე კუნძული“ რეჟ. ომარ გვასალია
1981: „გზა შინისაკენ“ რეჟ. ალექსანდრე (საშა) რეხვიაშვილი
1982: „ჟამი მოქცევისა“ რეჟ. ნოდარ ომიაძე
1982: „არაჩვეულებრივი რეისი“ რეჟ. ბიძინა ჩხეიძე
1983: „წითელი ხაზი“ რეჟ. დავით სხირტლაძე
1984: „მონანიება“ (ვარლამ არავიძე/აბელ არავიძე) რეჟ. თენგიზ აბულაძე
1985: „წყარო“ რეჟ. დარია ხოჯავა
1986: „ბებია ყველასათვის“ რეჟ. ნანა დვალიშვილი
1987: „ფანარი ქარში“ რეჟ. ნოდარ ომიაძე
1988: „ჩიტის გადაფრენა“ რეჟ. ვლადიმერ გრიგორიევი
1989: „ცხოვრება დონ კიხოტისა და სანჩოსი“ (ფუნდუკის სასახლის მფლობელი) რეჟ. რევაზ (რეზო) ჩხეიძე
1989: „ცოდვის შვილები“ რეჟ. გოდერძი ჩოხელი
1991: „რჩეული“ (ჯუნა) რეჟ. მიხეილ კალატოზიშვილი (უმცროსი)
2003: „შავი ნიშანი“ (აჟდარ ხანბაბაევი) რეჟ. ვაგიფ მუსტაფაევი
2004: „ნაციონალური ბომბი“ რეჟ. ვაგიფ მუსტაფაევი
2005: „არხანგელი“ (სტალინი) რეჟ. ჯონი ჯონსი
2012: „ყველა წავიდა“ (ცისა) რეჟ. გიორგი ფარაჯანოვი
2013: „ჩემი საბნის ნაკეცი“ რეჟ. ზაზა რუსაძე
ნათამაშები როლები
რუსთაველის თეატრი
ნოდარ დუმბაძის „მზიანი ღამე“ (აბიბო)
ოტია იოსელიანის „სანამ ურემი გადაბრუნდება“ (ბუხუტი)
ალექსეი ტოლსტოის „ივანე მრისხანის სიკვდილი“ (ბორის გოდუნოვი)
უილიამ შექსპირის „რომეო და ჯულიეტა“ (ტიბალტი)
სოფოკლეს „ოიდიპოს მეფე“ (მოამბე)
უილიამ შექსპირის „რიჩარდ მესამე“ (მეფე ედუარდ , კენტერბერის არქიეპისკოპი, მასხარა )
უილიამ შექსპირის „მეფე ლირი“ (გლოსტერი)

ჯილდოები
1980 — საქართველოს სსრ დამსახურებული არტისტი
1987:
საქართველოს სსრ სახალხო არტისტი
რუსეთის კინოაკადემიის პრიზი „ნიკა“, მამაკაცის საუკეთესო როლის შესრულებისთვის ფილმში „მონანიება“
პირველი საერთაშორისო ევრაზიული კინოფესტივალი „ახალი კინო საუკუნე“, პრიზი, მამაკაცის როლის საუკეთესო შესრულებისათვის ფილმში „ნაციონალური ბომბი“ რუსეთი
ჩიკაგოს საერთაშორისო კინოფესტივალი „სილვერ ჰიუგო“, მამაკაცის საუკეთესო როლის შესრულებისთვის ფილმში „მონანიება“ (აშშ)
1993 — თბილისის საერთაშორისო კინოფესტივალი „ოქროს არწივი“
2013 — ბათუმის საპატიო მოქალაქე
2023 — თბილისის საპატიო მოქალაქე